Πρόληψη καρκίνου μαστού και καρκίνου τραχήλου μήτρας: διερεύνηση αναγκών στο γυναικείο πληθυσμό ευθύνης του περιφερειακού ιατρείου Γαλάτιστας
Creators: name: Δραγασάκη, Μαρία Νικολάου
Publisher: name: Aristotle University of Thessaloniki
Year: 2009
Subjects: Πρόληψη
Καρκίνος μαστού
Καρκίονος τραχήλου μήτρας
Ανάγκες υγείας
Γαλάτιστα
Περιφερειακό Ιατρείο
Prevention
Breast cancer
Cervical cancer
Health needs
Galatista
Primary care post

description: Η πρόληψη του καρκίνου του μαστού και του καρκίνου τραχήλου μήτρας αποτελεί κυρίαρχη συνιστώσα της φροντίδας υγείας των γυναικών. Απαραίτητη προϋπόθεση για την πρόληψη των συγκεκριμένων καρκίνων στα πλαίσια της Πρωτοβάθμιας Φροντίδας Υγείας (ΠΦΥ), είναι η εκτίμηση αναγκών υγείας του γυναικείου πληθυσμού στην κοινότητα, με επιστημονικό τρόπο. Η δευτερογενής πρόληψή του καρκίνου του μαστού γίνεται κυρίως με τη μαστογραφία, η οποία, εάν εφαρμοστεί στα πλαίσια οργανωμένων προγραμμάτων, μειώνει τη θνησιμότητα από το συγκεκριμένο καρκίνο κατά 25% σε γυναίκες 50-69 ετών. Η δευτερογενής πρόληψη του καρκίνου τραχήλου μήτρας γίνεται με το τεστ Παπανικολάου, το οποίο μειώνει τη θνησιμότητα από το συγκεκριμένο καρκίνο έως και 65%, εάν εφαρμοστεί στα πλαίσια οργανωμένου προσυμπτωματικού ελέγχου. Σκοπός της παρούσας εργασίας είναι η εκτίμηση αναγκών υγείας για την πρόληψη του καρκίνου του μαστού και του καρκίνου τραχήλου μήτρας στο γυναικείο πληθυσμό που διαμένει στη Γαλάτιστα Χαλκιδικής. Επιμέρους στόχοι είναι η καταγραφή της συμμετοχής των γυναικών στον προσυμπτωματικό έλεγχο, η διερεύνηση παραγόντων που επηρεάζουν τη συμμετοχή τους από την πλευρά των υπηρεσιών υγείας και ο σχεδιασμός προγράμματος πρόληψης στην ΠΦΥ. Για τη διεξαγωγή της μελέτης διαμορφώθηκε τυχαίο δείγμα γυναικών 20-69 ετών που διαμένουν μόνιμα στη Γαλάτιστα. Οι γυναίκες 50-69 ετών του δείγματος συμμετείχαν στον προσυμπτωματικό έλεγχο με μαστογραφία σε ποσοστό 32,7% την τελευταία διετία. Στον προσυμπτωματικό έλεγχο με τεστ Παπανικολάου οι γυναίκες του δείγματος συμμετείχαν σε ποσοστό 69,3% την τελευταία τριετία. Μεγαλύτερη πιθανότητα να έχουν ελεγχθεί με μαστογραφία τα 2 τελευταία χρόνια είχαν οι γυναίκες που πρόσφατα συμμετείχαν σε προσυμπτωματικό έλεγχο με τεστ Παπανικολάου, ενώ μεγαλύτερη πιθανότητα να έχουν κάνει τεστ Παπανικολάου τα τρία τελευταία χρόνια είχαν οι μεγαλύτερες σε ηλικία γυναίκες, οι παντρεμένες, οι γυναίκες που είχαν ενημερωθεί και όσες είχαν κάνει προληπτικά μαστογραφία. Ο σχεδιασμός ολοκληρωμένου προγράμματος πρόληψης για τον καρκίνο τραχήλου μήτρας είναι εφικτός στα πλαίσια της ΠΦΥ, ενώ ένα αντίστοιχο πρόγραμμα πρόληψης για τον καρκίνο του μαστού ξεφεύγει αρκετά από τις δυνατότητες της ΠΦΥ στην Ελλάδα και, στις συγκεκριμένες συνθήκες, μπορεί μονάχα να περιοριστεί στην αγωγή υγείας και στη συμβουλευτική.
description: The prevention of breast and cervical cancer constitutes a main component of women’s health care. A necessary precondition for this prevention, in the context of Primary Health Care, is the health needs assessment of the female population in the community, in a scientific way. Breast cancer’s secondary prevention is mainly accomplished through mammography, which, when performed in the framework of organized planning, reduces the mortality of this particular type of cancer by 25% for women aged 50-60 years old. Secondary prevention of cervical cancer is accomplished through Pap test, which reduces the mortality of this type of cancer by up to 65%, if it is performed in the framework of organized screening. The purpose of this study is to assess health needs for breast and cervical cancer prevention concerning the female population living in Galatista, Chalkidiki. Partial purposes are: to record women’s participation in screening, look into the factors that affect this participation, on the part of health care services, and hammer out a prevention project in Primary Health Care. In carrying out this survey, a random sample was formed of women between 20 and 69 years old who live in Galatista. The women of 50 and 60 years old of the sample have participated in screening with mammography at a rate of 32% during the last two years. The women of the sample have participated in the screening with Pap test at a rate of 69.3% during the last three years. Those women who had recently taken part in screening with a Pap test had a bigger chance of having been tested with a mammography during the last two years, while older and married women as well as those who had been informed and had had a preventive mammography had a bigger chance of having been tested with a Pap test, during the last three years. The planning of a preventive project concerning cervical cancer is feasible in the framework of Primary Health Care but a comprehensive project on the prevention of breast cancer is quite beyond the Primary Health Care capabilities in Greece and, under the circumstances, it can only be limited in health education and consultation.